钦定古今图书集成/明伦汇编/氏族典/第390卷 > 李克修
## 钦定古今图书集成/明伦汇编/氏族典/第390卷 > 李克修

按《五代史唐太祖家人传》：“太祖弟克修，字崇远，从讨
庞勋，以功拜朔州刺史。太祖镇雁门，以为奉诚军使。
从入关讨黄巢，为先锋，迁左营军使。潞州孟方立，迁
于邢州。晋取潞州，表克修昭义军节度使。后太祖自
将击方立，还军过潞，克修性俭啬，供馈甚薄。太祖大
怒，诟而笞之。克修惭愤发疾卒。”